open-index/open-wikipedia-markdown huggingface dataset:
Sally Ridová

**Sally Kristen Ridová** (; * 26. máj 1951, Los Angeles, Kalifornia, USA – † 23. júl 2012, La Jolla, Kalifornia) bola americká astrofyzička a astronautka. V roku 1983 sa stala prvou Američankou a treťou ženou, ktorá vyletela do kozmického priestoru, po sovietskych kozmonautkách Valentine Tereškovovej v roku 1963 a Svetlane Savickej v roku 1982. Bola najmladšou americkou astronautkou, ktorá letela do vesmíru, mala vtedy 32 rokov. 

## Život
### Mladosť a výcvik
V roku 1973 získala titul inžiniera fyziky, v roku 1975 bakalára fyziky na Leland Stanford Junior University. Na tejto univerzite získala aj zamestnanie asistentky v ich fyzikálnom oddelení. Do tímu kozmonautov NASA bola vybraná v roku 1978, vo svojich 27 rokoch ako astronaut špecialista, v tom čase bola slobodná.

### Lety do vesmíru
Do kozmu sa dostala ako tretia žena zo Zeme (a 121. kozmonaut vôbec) dvakrát na palube raketoplánu Challenger a strávila tam 14 dní. 

Po prvýkrát to bolo s expedíciou STS-7. Kapitánom bol Robert Crippen, v posádke mal okrem Sally Rideovej troch mužov (Fredericka Haucka, Johna Fabiana a lekára Normana Thagarda). Počas letu vypustili dve družice a jednu zas neskôr niekoľkokrát cvične zachytili a nakoniec sa s ňou vrátili na Zem, na základňu Edwardsm Air Force Base.

Druhý let uskutočnila o rok neskôr s misiou STS-41-G. Rovnaký veliteľ mal v posádke šesť kozmonautov, z ktorých dvaja boli cudzinci a dve ženy (Paul Scully-Power z Austrálie, Marc Garneau z Kanady, Američanky Kathryn Sullivanová a Sally Rideová, dvaja Američania David Leestma a Jon McBride). Počas letu vypustili družicu ERBS. Pristáli na Floride.

* STS-7 Challenger (18. jún 1983 – 24. jún 1983)
* STS-41-G Challenger (5. október 1984 – 13. október 1984)

## Po letoch
V roku 1993 sa na kalifornskej univerzite v San Diegu stala vyučujúcou profesorkou fyziky a miestnou riaditeľkou vedeckého inštitútu. V roku 2003 bola vymenovaná za členku vyšetrovacej komisie havárie raketoplánu Columbia CAIB (Columbia Accident Investigation Board).

## Referencie


## Iné projekty

## Externé odkazy
* Sally Rideová v encyklopédii SPACE-40
* Rideová, S.K. v Malej encyklopédii kozmonautiky
*  Na webu Kosmo
*  Video s nekrologem

Kategória:Kozmonauti USA
Kategória:Kozmonautky
Kategória:Astrofyzici
Kategória:Spisovatelia pre deti a mládež USA
Kategória:Vyučujúci na University of California
Kategória:Absolventi Stanford University
Kategória:Úmrtia na rakovinu pankreasu
Kategória:Osobnosti z Los Angeles
Ryszard Kukliński

náhľad|Legitimácia plukovníka Kuklińského
**Ryszard Jerzy Kukliński** [ryšard ježy kukliňski] (* 13. jún 1930, Varšava – † 11. február 2004, Tampa, Florida) bol plukovník Poľskej ľudovej armády a jeden z najvýznamnejších špiónov počas trvania studenej vojny. Často je označovaný za *najväčšieho škodcu komunizmu.*

Narodil sa v robotníckej rodine s katolíckymi a socialistickými tradíciami. Jeho otca, počas 2. svetovej vojny vojaka Zemskej armády, zatkli a zahynul v koncentračnom tábore v Sachsenhausene. 

## V Poľskej ľudovej armáde
Po vojne pracoval Ryszard Kukliński v Poľskej ľudovej armáde ako štábny dôstojník. Okrem iného pripravoval plány invázie Varšavskej zmluvy do Československa.

Pozícia Kuklińského v generálnom štábe Poľskej ľudovej armády a jeho rola styčného dôstojníka medzi poľskou ľudovou armádou a velením vojsk Varšavskej zmluvy mu umožňovala prístup k najtajnejším dokumentom vojenského charakteru. 

## Špión
V roku 1971 začal spoluprácu s CIA, ktorej dodal údajne okolo 35 000 strán prísne tajných materiálov, od technických špecifikácií najnovších ruských zbraní (T-72, Strela) po operačné plány Varšavskej zmluvy. O desať rokov neskôr, tesne pred vyhlásením tzv. vojnového stavu Jaruzelským, keď už bezprostredne hrozilo jeho prezradenie, utiekol s pomocou CIA s celou svojou rodinou z Poľska. Pod zmenenou identitou žil v USA.

## Trest smrti
Poľský vojenský súd ho v neprítomnosti odsúdil na trest smrti, rozsudok bol však po páde komunizmu v Poľsku zrušený (Kukliński Poľsko znova navštívil v roku 1998). 

Poľská spoločnosť je v názoroch na Kuklińského rozdelená. Časť ho považuje za národného hrdinu, pretože svojou činnosťou možno zabránil invázii ZSSR do Poľska v roku 1980, časť ho označuje za zradcu, pretože porušil vojenskú prísahu, ktorú skladal ako dôstojník dobrovoľne. 

Kukliński zomrel 11. februára 2004. Jeho pozostatky previezli do Poľska, kde ho pochovali na významnom cintoríne vo varšavskej štvrti Powązki. 

## Iné projekty

Kategória:Špióni
Kategória:Poľské vojenské osobnosti
Kategória:Odsúdení na trest smrti
Kategória:Osobnosti z Varšavy
Kategória:Agenti CIA
Dóm

**Dóm** môže byť:
* v cirkvi: pôvodne každý chrám, neskôr len biskupský kostol s kapitulou (teda väčšinou katedrála v cirkevnom zmysle) 
* prenesene: hlavný kostol väčšieho mesta (katedrála, bazilika a podobne)
* v architektúre: 
** veľchrám (najmä katedrálny či votívny)
** zastarano: veľká klenutá kupola na chráme
* v speleológii: jaskynný priestor podobajúci sa na dóm (katedrálu)
* v geológii: brachyantiklinála
* v astronómii: 
** tmavý priestor okolo pokojnej protuberancie, pozri dóm (protuberancia)
** skrátene lunárny dóm
* v technike: parojem
Kavitácia

right|thumb|Kavitáciou zničené lopatky turbíny
**Kavitácia** (z latinského *cavitas* – dutina), je hydrodynamická dutina, vytvorená v kvapaline pri prudkom lokálnom poklese okolitého tlaku. Po zániku podtlaku, ktorý ju vytvoril kavita zaniká implóziou.

Ak kvapalinu z fyzikálneho hľadiska považujeme za nestlačiteľnú, potom prudký lokálny pokles tlaku spôsobí odčerpanie kvapaliny z určitého miesta, pričom okolitá kvapalina nestihne na uvedené miesto (kvôli zotrvačnosti a viskozite) hneď natiecť. Tak na chvíľu vznikne vákuová "bublina" – kavita. Kavita je spočiatku vákuovo "prázdna", ak však dynamický podtlak trvá môžu do nej difundovať pary zo stien kavity. Po zmiznutí budiaceho podtlaku kavita skolabuje (okolitá kvapalina prudko vyplní prázdny priestor), pričom vznikne rázová vlna – mikrovýbuch, ktorý sa šíri kvapalinou do okolia a prejavuje sa akustickým pulzom. Ak sa v mieste implózie nachádza pevný materiál (lopatka turbíny, lodná skrutka, potrubie a pod.) má to naň deštruktívny účinok. Prejavuje sa vytrhávaním mikročiastočiek materiálu, čo spôsobuje rýchle opotrebenie. Na vznik kavity má vplyv hlavne rýchlosť prúdenia (veľkosť podtlaku), povrchové napätie kvapaliny a jej viskozita.

Kavitácia vzniká v technických zariadeniach pohybujúcich sa rýchlo v kvapaline. Napr. na lopatkách lodných skrutiek, lopatkách turbín, v čerpadlách, v ohyboch rúr a pod. Kavitácia vytvára hluk, nestabilitu chodu, zvyšuje drsnosť povrchu čím znižuje účinnosť zariadení, poškodzuje povrchy vytrhávaním materiálu (tzv. kavitačné opotrebenie), ale i spevňovaním, čo vedie k vzniku trhlín.

## Iné projekty

Kategória:Hydrodynamika
Kategória:Turbíny
Kmitňa

**Kmitňa** je bod stojatej vlny, v ktorom vlna dosahuje maximálnu amplitúdu. Body, v ktorých je amplitúda stojatého vlnenia nulová sa nazývajú uzlami. Stojaté vlnenie môže byť priečne, i pozdĺžne.

Kmitňou nazývame bod maximálnej výchylky vlny pri každom druhu vlnenia (mechanické vlnenie, elektromagnetické vlnenie a pod.).

Kategória:Vlnenie
Wimbledon 2002

**[[Wimbledon (tenis)|Wimbledon]] 2002** sa konal od 24. júna do 7. júla 2007. 
Víťazom mužskej dvojhry sa po prvýkrát stal Lleyton Hewitt. Víťazkou ženskej dvojhry sa po prvýkrát stala Serena Williamsová. 

## Seniori
### Muži

 **[[Lleyton Hewitt]]** vs.  David Nalbandian 6-1 6-3 6-2

### Ženy

 **[[Serena Williamsová]]** vs.  Venus Williamsová 7-6(7-4) 6-3

### Muži dvojhra

 **[[Jonas Björkman]]** /  **[[Todd Woodbridge]]** vs.  Mark Knowles /  Daniel Nestor 6-1 6-2 6-7(6-8) 7-5

### Ženy dvojhra

 **[[Serena Williamsová]]** /  **[[Venus Williamsová]]** vs.  Virginia Ruanová Pascualová /  Paola Suárezová 6-2 7-5

### Mix dvojhra

 **[[Jelena Lichovcevová]]** /  **[[Mahesh Bhupathi]]** vs.  Daniela Hantuchová /   Kevin Ullyett 6-2 1-6 6-1

## Juniori

### Juniori

Todd Reid vs.  Lamine Ouahab 7-6(7-5) 6-4

### Juniorky

Vera Duševinová vs. Maria Šarapovová 4-6 6-1 6-2

### Juniori dvojhra

Florin Mergea / Horia Tecau vs.  Brian Baker / Rajeev Ram 6-4 4-6 6-4

### Juniroky dvojhra

Elke Clijstersová / Barbora Strýcová vs. Ally Bakerová / Anna-Lena Grönefeldová 6-4 5-7 8-6


Kategória:Tenis v 2002
Kategória:Wimbledon (tenis)
Erich Honecker

**Erich Honecker** (* 25. august 1912, Neunkirchen, Nemecko
– † 29. máj 1994, Santiago, Čile) bol nemecký komunistický politik, ktorý stál v rokoch 1971-1989 na čele Nemeckej demokratickej republiky (NDR).

## Iné projekty

## Externé odkazy
* Honecker Erich-encyklopédia SME 

Kategória:Nemeckí politici
Kategória:Nositelia veľkokríža Radu za zásluhy Poľskej republiky
Maderas

**Maderas** je s výškou 1&nbsp;394&nbsp;m menšou z dvoch sopiek na ostrove Ometepe na jazere Nikaragua v Nikarague. Masív sopky je tvorený prevažne bazaltami a dacitmi, jej svahy sú posiate početnými troskovými kužeľmi a parazitickými krátermi. Na rozdiel od svojho suseda - stratovulkánu Concepción, Maderas nebola aktívna v historickej dobe a jej 800 m široký kráter je zaliaty vodou (jazero *Laguna de Maderas*). Na úpätí sopky sú kávovníkové plantáže a vyššie rastie tropický dažďový les a jej okolie je náleziskom petroglyfov.

## Iné projekty
.

## Externé odkazy
* www.volcano.si.edu - stratovulkán Maderas na Global Volcanism Program 

Kategória:Sopky Nikaraguy
Kategória:Stratovulkány
US Open 2006

**[[US Open]] 2006** bola športová udalosť, ktorá sa konala od 28. augusta do 10. septembra 2006 na dvorcoch USTA Billie Jean King National Tennis Center vo Flushing Meadows, New York.  Víťazom mužskej dvojhry sa po tretíkrát po sebe stal Roger Federer. Víťazkou ženskej dvojhry sa po prvýkrát stala Maria Šarapovová.

## Seniori
### Muži
 **[[Roger Federer]]** vs.  Andy Roddick  6-2 4-6 7-5 6-1

### Ženy

 **[[Maria Šarapovová]]** vs.   Justine Heninová-Hardenneová 6-4 6-4

### Muži štvorhra

 **[[Martin Damm]]**/ **[[Leander Paes]]**  vs.  Jonas Björkman/ Max Mirnyj   6-7 (5) 6-4 6-3

### Ženy štvorhra

 **[[Nathalie Dechyová]]**/ **[[Vera Zvonariovová]]** vs.  Dinara Safinová/ Katarina Srebotniková 7-6(5) 7-5

### Zmiešaná dvojhra

 **[[Bob Bryan]]**/ Martina Navrátilová  vs.  Martin Damm/ Květa Peschkeová 6-2 6-3

## Juniori

### Juniori

Dusan Lojda vs. Peter Polansky 7-6(4) 6-3

### Juniorky

Anastasia Pavľučenkovová vs. Tamira Paszeková 3-6 6-4 7-5

### Štvorhra juniori

Jamie Hunt/Nathaniel Schnugg  vs. Jarmere Jenkins/Austin Krajicek 6-3 6-3

### Štvorhra juniorky

Mihaela Buzărnescuová/Ioana Raluca Olaruová vs. Sharon Fichmanová/Anastasia Pavľučenkovová 7-5 6-2


Kategória:US Open
Kategória:Tenis v 2006
Kategória:Šport v New Yorku
Kategória:2006 v USA
Petroglyf

[náhľad|Petroglyfy v Canyon Lands National Park v americkom štáte [Utah]]
**Petroglyf** je obraz vytvorený opracovaním povrchu kameňa rezaním, dlabaním, tesaním a obrusovaním. Je možné ich nájsť na rôznych miestach na celom svete a často (ale nie vždy) sú výtvorom pravekých ľudí. Pojem pochádza zo starogréckych slov *petros* („kameň“) a *glyphein* („tesať“). Zo súčasných jazykov sa najprv udomácnil vo francúzštine ako *pétroglyphe*.

## Pozri aj

* Geoglyf

Kategória:Archeológia
Kategória:Umenie
Kategória:Písmo
Zlatá bula Ondreja II.

**Zlatá bula Ondreja II.** bolo privilégium uhorského kráľa Ondreja II. vydané v roku 1222. Bola to listina, ktorá zaručovala šľachte dedičnosť majetkov a možnosť vystúpiť proti kráľovi so zbraňou v ruke.

V tomto nariadení sa po prvý raz konkrétne formulovali povinnosti a práva uhorskej šľachty. Príčinou vydania Zlatej buly bola hlavne nespokojnosť najnižších výsadných vrstiev, kráľovských služobníkov (servientov) so svojím postavením, ktoré sa ešte zhoršilo v dôsledku povinnej osobnej účasti na častých zahraničných výpravách kráľa Ondreja II.

Zlatá bula sa skladala z 25 článkov. Panovník sa v nich zaviazal aspoň raz ročne na sviatok Štefana kráľa (20. augusta) v Stoličnom Belehrade súdiť spory servientov. V ďalších bodoch sa vymedzovala právomoc županov a ich zástupcov voči servientom a úplné oslobodenie servientov od platenia vojenskej dane ako aj od povinnosti poskytovať kráľovi alebo jeho hodnostárom pohostenie.

Dedičské právo sa upravovalo tak, že pri vymretí šľachtica po meči malo štvrtinu dedičstva dostať ženské potomstvo a s ostatným majetkom sa mohlo slobodne naložiť na základe závetu; ak nebol spísaný závet, mali dediť príbuzní, ak tých nebolo, prepadol majetok v prospech kráľa. V budúcnosti nesmel kráľ darovať celé komitáty a mali sa dodržiavať slobody hradných jobagiónov.

Servienti neboli povinní zúčastňovať sa na kráľových zahraničných výpravách (iba ak na kráľove náklady); pri vpáde nepriateľov do krajiny však boli všetci povinní narukovať.

Až po potvrdení pridaný 25 článok Zlatej buly uzákoňoval právo odporu šľachty voči panovníkovi nedodržiavajúcemu jej ustanovenia.

Paralelne bola v roku 1222 vydaná Zlatá bula zabezpečujúca výsadné postavenie cirkvi.

Už samotný Ondrej II. nedodržiaval všetky ustanovenia Zlatej buly, preto došlo k ďalšej nespokojnosti a opätovnému potvrdeniu modifikovanej Zlatej buly v r. 1231 a 1233, z ktorej už bol vypustený článok o práve odporu voči panovníkovi.

Zlatá bula, ktorej najstaršie archívne zachovanie (napriek tomu, že pôvodne z nej bolo vyhotovených údajne sedem exemplárov, uložených na rozličných miestach) je až z roku 1318, bola neskoršie niekoľkokrát potvrdená nasledujúcimi panovníkmi - napr. Ľudovítom I. Veľkým z Anjou (pozri Aviticitný zákon), naposledy Žigmundom Luxemburským v r. 1435 a Matejom Korvínom v r. 1464.

Až do vydania Verbőcziho *[[Tripartitum|Tripartita]]* v r. 1514 bola Zlatá bula považovaná za základnú oporu výsad uhorskej šľachty a jej privilegovaného postavenia.

## Externé odkazy
Text Zlatej buly 1222

Kategória:Dejiny Uhorska
Kategória:Dejiny Slovenska
Kategória:Dejiny Chorvátska
Kategória:Ústavy v Uhorsku
Kategória:1222
Kráľovský servient

**Kráľovskí servienti** alebo **servienti** alebo **kráľovskí služobníci** alebo **služobníci svätého kráľa** (z lat. servientes regis, t. j. kráľovskí slúžiaci) boli v 11. až 13. storočí v Uhorsku najpočetnejšia vrstva slobodného obyvateľstva, ktorá bola bezprostredne podriadená uhorskému kráľovi (župani nad nimi nemali žiadnu právomoc) a bola povinná vojenskou službou v kráľovskom vojsku výmenou za pôdu od kráľa.

Vyvinuli sa z pôvodných vojakov a služobníkov kráľa (čo boli príslušníci rôznych profesií usadení v špecializovaných dedinách, kde slúžili kráľovi). 

Kráľovskí servienti bojovali pod kráľovskými zástavami a boli vlastníkmi pôdy s poddanými, čím sa odlišovali od nižšie postavených bojovníkov, napr. hradných jobagiónov.

Ich postavenie riešila Zlatá bula Ondreja II. z roku 1222 (čl. 10 - 16), na základe ktorej sa považovali za váženejších členov uhorskej spoločnosti. Na základe toho si začali vytvárať obsiahle rodokmene a svoju genealogickú líniu odvodzovali od nejakého slávneho (nezriedka vybájeného) predka. Význam rodovej tradície u servientov sa prejavil aj v dvojitom označovaní rodov (napr. Hunt-Poznan).

V 13. storočí boli kráľovskí servienti príčinou premeny (kráľovských) komitátov na (šľachtické) stolice. Z roku 1232 pochádza prvá zmienka o ich organizáciách na stoličnej úrovni, ktoré sa nazývali congregationen servientum.

Od konca 13. storočia sa všetci kráľovskí servienti považovali za šľachticov (zemanov).

Kategória:Dejiny Uhorska
Kategória:Dejiny Slovenska
Štefan Verbőci

[náhľad|erb Štefana Verbőciho, ktorého autorom je údajne [Albrecht Dürer]]

**Štefan Verbőci** alebo **Štefan Verbóci** alebo **Štefan z V(e)rbovca** (staršie aj *Štefan Verbőczy*; po maďarsky *Verbőczi/Verbőczy/Werbőczy/Werbőczí István*; po latinsky *Stephanus de Werbőcz/Werboecius*; * 1458 Verbovcy, Uhorsko (dnešná Ukrajina)† 13. október 1541, Budín) bol personál, krajinský sudca a uhorský palatín (v r. 1525 - 1526) slovenského pôvodu.

Študoval právo na univerzite v Krakove a pravdepodobne aj na Academii Istropolitane v Bratislave.

Začiatkom 16. storočia sa stal stúpencom Zápoľskovcov a vďaka nim získal rozsiahle majetky. V r. 1514 sa zúčastnil vojenských akcií proti Dóžovmu povstaniu; po jeho potlačení bol jedným z hlavných autorov zákona o pripútaní poddaných k pôde (nevoľníctve).

Palatínom bol vymenovaný v roku 1525 ako predstaviteľ strednej šľachty. Podieľal sa na potlačení baníckeho povstania v Banskej Bystrici. Po komplote vysokej šľachty voči jeho osobe bol v nasledujúcom roku zbavený funkcie a jeho majetky boli zhabané. Po bitke pri Moháči v auguste 1526 podporoval protureckú orientáciu Jána Zápoľského, ktorý ho za zásluhy vymenoval za kancelára. V roku 1541 po obsadení Budína Turkami mu sultán Sulejman I. udelil úrad hlavného sudcu.

Štefan Verbőci je autorom Tripartita, právnickej zbierky kodifikujúcej obyčajové právo v Uhorsku.

## Referencie

## Iné projekty

Kategória:Narodenia v 1458
Kategória:Úmrtia v 1541
Kategória:Slovenskí právnici
Kategória:Uhorskí palatíni
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Osobnosti baníckych povstaní
Karel Šíp

**Karel Šíp** (* 1. jún 1945, Praha) je český basgitarista, moderátor, zabávač, scenárista a piesňový textár.

Po štúdiu na Střední průmyslové škole filmové v Čimeliciach, kde zmaturoval v roku 1963 sa stal zamestnancom Česko-slovenskej televízie. V rokoch 1963 až 1973 pracoval ako produkčný. Do povedomia televíznych divákov vstúpil v pravidelnom televíznom programe *Hitšaráda*, ktorý úspešne moderoval spoločne s hudobným skladateľom Jaroslavom Uhlířom, na tento program potom priamo nadviazala zábavná show *Galašaráda*. Uvádzal aj program *Klip-klap* a niekoľko silvestrovských televíznych estrád. Moderoval tiež niekoľko programov na TV Nova ako boli *Horoskopičiny* a *Skopičiny* alebo *Rozjezdy pro hvězdy*.

Stal sa tiež zakladateľom hudobnej skupiny Faraon, ktorú založil v roku 1971 spoločne so spevákom Jiřím Schelingerom. Spolupracuje tiež s komikom a zabávačom Josefom Náhlovským. Je autorom zhruba 500 piesňových textov.

Spolu s Jiřinou Bohdalovou moderoval program *Za oponou s Jiřinou*. Neskôr moderoval program *Za oponou*.

V súčasnosti moderuje v Českej televízii program *Všechnopárty*. Jeho prvou manželkou bola speváčka Marcela Holanová, s ktorou má dospelého syna Karla (* 1981). S druhou manželkou Ivou má syna Jana (* 2003).

Jeho otec bol operetný herec a spevák.

## Ocenenie
zoznam nie je úplný
* Tý Tý 2009, kategória: *Osobnost televizní zábavy* – Karel Šíp,
* Tý Tý 2009, kategória: *Pořad roku* – Všechnopárty,
* Tý Tý 2014, kategória: *Osobnost televizní zábavy* – Karel Šíp
* Tý Tý 2014, kategória: *Pořad roku* – Všechnopárty

## Textárska tvorba

### Zoznam piesní

## Albumy
* 1985 *Šíp a Uhlíř v Hitšarádě* – Supraphon 1118 3808, LP
* 2005 *Paškál duety, Karel Šíp a Jaroslav Uhlíř* – Sony BMG, CD

## Televízia
* *[[Hitšaráda]]* v Česko-slovenskej televízii vysielané v rokoch 19781986, na ňu nadviazala *[[Galašaráda]]* na ČT1 (obidva programy spoločne Jaroslavom Uhlířom)
* *[[Paškál (pořad)]]* na TV Nova
* *[[Horoskopičiny]]* na TV Nova
* *[[Skopičiny]]* na TV Nova
* *[[Rozjezdy pro hvězdy]]* na TV Nova
* *[[Tyjátr]]* na TV Nova
* *[[Všechnopárty]]* na ČT1
* *[[Za oponou s Jiřinou]]* na ČT1 (s Jiřinou Bohdalovou)

## Literatúra
* Karel Šíp: *Kohout v akci*, podtitul *Televizní scénky, monology a jiné srandičky*, Brána, ISBN 978-80-7243-380-3,
* Karel Šíp: *Skopičiny mýho života*, Eminent, 2007, ISBN 80-7281-082-0,
* Karel Šíp: *Všechnopárty*, Alfa, 2007, ISBN 80-87168-00-3,

## Referencie

## Externé odkazy
* 
* 
* 

## Zdroj

Kategória:Českí textári piesní
Kategória:Českí humoristi
Kategória:Českí komici
Kategória:Českí scenáristi
Kategória:Českí filmoví herci
Kategória:Českí televízni herci
Kategória:Českí televízni moderátori
Kategória:Českí basgitaristi
Kategória:Osobnosti Českej televízie
Kategória:Držitelia Týtý
Kategória:Osobnosti z Prahy
Ometepe

thumb|right|250px|Ostrov Ometepe.
**Ometepe** je ostrov na jazere Nikaragua v Nikarague. Jeho názov pochádza zo slov jazyka nahuatl *ome* = „dva“ a *tepetl* = „hora“, teda znamená „dve hory“. Administratívne patrí do departmentu Rivas.

## Geografia
Dve hory, tvoriace jeho názov, sú vulkány Concepción a Maderas, spojené úzkou šijou. Ometepe má rozlohu , je dlhý  a široký od 5 do . V okolí jazera žije asi 35 000 obyvateľov, ktorí sa živia chovom dobytka, poľnohospodárstvom a cestovným ruchom. Sopečný popol spôsobuje, že na ostrove sú mimoriadne dobré podmienky na pestovanie kávy, tabaku a banánov.

Najdôležitejšie obce sú **Moyogalpa** s jej prístavom a **Altagracia** na východe ostrova.

## Dejiny
Najstaršie zachované petroglyfy sú na severných svahoch sopky Maderas a boli vytvorené približne v roku 300 pred Kr. Vykopávky archeológov však svedčia o osídlení už v časoch od roku 2000 do roku 500 pred Kr. Svetoznáme sú nálezy keramiky.

V časoch španielskej kolonizácie bolo jazero Nikaragua pod kontrolou rôznych pirátov, striedavo najmä z Anglicka, Holandska a Francúzska, ktorí sem prenikali z Karibského mora po rieke San Juan.

## Iné projekty
.

Kategória:Ostrovy Nikaraguy
Kategória:Jazerné ostrovy
Bezmocná hŕstka

**Bezmocná hŕstka** je názov projektu voľného združenia hudobníkov hrajúcich alternatívnu hudbu, ktoré v 90. rokoch založil Marián Hečko (člen Free Faces), gitarista Igor Kuhn, Roman Gál a violončelista Roman Harvan...

## O projekte
Združenie nahralo štyri regulárne štúdiové albumy, na nahrávaní ktorých sa podieľali špičkové osobnosti profesionálnej hudobnej scény ako sú Martin Burlas, Marcel Buntaj, Martin Gašpar a ďalší. Producentsky a aj ako spoluhráč na klávesové nástroje so skupinou spolupracoval aj Oskar Rózsa, bubeník Marcel Buntaj na albume *[[Platňa pre dospelé deti]]* debutoval v skladbe „Utajený bubeník prehovoril“ aj ako spevák. Kapela hrá experimentálnu alternatívnu hudbu, okrem vlastného kreatívneho prístupu berie inšpirácie z tvorby hudobníkov ako Bowie, Sylvian, Ursiny, Varga, Gabriel...

Niektoré skladby Bezmocnej hŕstky vznikali už v roku 1990, t. j. v období, keď Roman Harvan a Marián Hečko boli absolventami základnej vojenskej služby vo Vojenskom umeleckom súbore. Bolo to niekoľko piesní z ich prvého albumu *[[Usual Songs]]* vydaného až v roku 1996. Skupina nevydáva svoje projetky u mainstreamových vydavateľov. Všetky albumy Bezmocnej hŕstky vyšli vo vlastnom vydavateľstve, a najnovšie u nezávislého labelu Azyl Music, ktorý od svojho založenia v roku 2005 vydal 15&nbsp;albumov od 11&nbsp;slovenských interpretov. Ambíciou združenia bolo v domácich podmienkach tvoriť úplne slobodným spôsobom bez snahy prezentovať túto hudbu na koncertných pódiách. Až predposledný album *[[Platňa pre dospelé deti]]*, nahrávaný deväťčlennou kapelou bez inštrumentálnych plejbekov a produkovaný Oskarom Rózsom mal niekoľko koncertných premiér pre najbližší okruh známych. Kapela oficiálne vystúpila na verejnosti až na krste štvrtého radového albumu, v rámci ktorého boli v klube *A4 - nultý priestor* odprezentované najnovšie skladby v inštrumentálnej úprave pre klavír a violončelo. Na tomto albume, tak ako aj na predchádzajúcich platniach, spievajú všetci členovia združenia.

Dňa 23. mája 2009 skupina vydala po deviatich rokoch nový album nazvaný *[[Európou]]*. Skladby aranžované pre sláčikový kvintet a kapelu napísal Roman Harvan.  Piesne aranžovali: Roman Harvan, klavirista Vladislav Šarišský a Marián Hečko, ktorý je zároveň producentom albumu. Nahrávania, ktoré prebehlo pod záštitou Slovenského rozhlasu, sa okrem súčasných členov zostavy zúčastnili aj členovia orchestra SND a Slovenskej filharmónie - Vlado Harvan, Arpád Patkoló, Tomáš Kaiser, Tomáš Horkavý a riaditeľ *Janáčkovej filharmónie Ostrava*, Peter Krajniak.

## Diskografia
* 1996 - *[[Usual Songs]]* - Silberman
* 1997 - *[[Closed Society]]* - Silberman
* 2000 - *[[Platňa pre dospelé deti]]*
* 2009 - *[[Európou]]*

## Pozri aj
* Mocná hŕstka

## Zdroje
* inzine.sk-Marian Jaslovský: Silná Bezmocná hŕstka (17.1.2001)
* SME.sk: V A4-ke pokrstia sedem albumov
* azylmusic.azyl.sk: Bezmocná hŕstka 

Kategória:Slovenské rockové hudobné skupiny
Kategória:Alternatívnorockové hudobné skupiny
FK Kubaň

**FK Kubaň Krasnodar** bol ruský klub Premier League, ktorý sídli v meste Krasnodar, Krasnodarský kraj. Klub bol ustanovený roku 1928. Štadión s názvom Stadion Kubáň má kapacitu 32 000 divákov.

## Káder mužstva
**Súčasná zostava**:

 
 
 

 
 
 

 12px|Kapitán klubu

## Iné projekty

## Externé odkazy
* Oficiálna stránka 
* Oficiálna fanstránka 
* Oficiálne fanfórum GREENMILE 	

Kubaň Krasnodar

Kubaň Krasnodar
Roman Gál

**Roman Gál** (* 10. január 1967, Bratislava) je bubeník a basgitarista, člen Bezmocnej hŕstky. S kapelou Bezmocná hŕstka hral od jej začiatkov, pri nahrávaní tretieho albumu ho vystriedal Marcel Buntaj. 

## Diskografia
### Bezmocná hŕstka
* 1996 - *[[Usual Songs]]* 
* 1997 - *[[Closed Society]]* 

Kategória:Slovenskí rockoví basgitaristi
Kategória:Slovenskí rockoví bubeníci
Kategória:Osobnosti z Bratislavy
Tripartitum

thumb|Titulná strana Tripartita z viedenského vydania z roku 1545
**Tripartitum** (iné názvy: **Opus tripartitum, krajinský zákonník, orsácke právo**; plným oficiálnym názvom *Tripartitum opus iuris consuetudinarii inclyti Regni Hungariae partiumque adnexarum* = Trojdielne spracovanie obyčajového práva slávneho Uhorského kráľovstva a pripojených krajín) bol uhorský zákonník (právna kniha), ktorý spísal a vydal krajinský sudca a neskorší palatín Štefan Verbőci.

Vzniklo v rokoch 1500 - 1514 z poverenia kráľa Vladislava II. Jagelovského. Jeho cieľom bola kodifikácia feudálneho právneho systému a odstránenie stavu právnej neistoty, ktorá postihovala najmä nižšie vrstvy šľachty.

Jeho autor zozbieral, zapísal a spracoval vtedajšie platné uhorské súkromné ale aj verejné obyčajové právo.

Uhorský snem schválil Tripartitum v r. 1514 ako návrh zákonníka. Vzhľadom na to, že jeho text neobsahoval kráľovu pečať, nenadobudlo formálne platnosť zákona. Od r. 1514 napriek tomu sa Tripartitum začalo používať. Uznávala ho súdna prax, neskôr aj zákony a právna veda, ktoré sa odvolávali na jeho ustanovenia.

Tripartitum hovorilo o jednotnej šľachte, čím zvýhodňovalo postavenie nižšej šľachty a zemianstva. Po Dóžovom povstaní upevnilo tiež závislosť poddaných na zemepánoch. 

Do rozpadu Rakúsko-Uhorska malo Tripartitum 46 vydaní, prvé vyšlo vo Viedni v r. 1517, v Uhorsku v Bardejove v r. 
1632. Slovenský preklad časti Tripartita, ako aj slovenské marginálne poznámky, obsahuje však aj pomerne nedávno objavený prevažne latinský rukopisný kódex z polovice 16. storočia uložený v Maďarskej krajinskej knižnici v Budapešti. Je to jedinečná jazyková pamiatka slovenčiny a doklad o používaní zbierky v slovenskom prostredí.

Tripartitum na Slovensku s určitými zmenami vyvolanými zmenenými spoločensko-politickými pomermi platilo až do roku 1950.

## Iné projekty

Kategória:Dejiny Uhorska
Kategória:Dejiny práva
Kategória:Právne predpisy v Uhorsku
Stephen Grover Cleveland

**Stephen Grover Cleveland** (* 18. marec 1837, Caldwell, New Jersey, USA – † 24. jún 1908, Princeton), bol 22. a 24. prezident Spojených štátov. Je zobrazený na 1000 dolárovej bankovke

## Iné projekty

Kategória:Prezidenti USA
Kategória:Osobnosti na bankovkách USA
Kategória:Osobnosti na brazílskych poštových známkach
Kategória:Osobnosti na poštových známkach USA
Kategória:Osobnosti z New Jersey
Jaroslav Uhlíř

**Jaroslav Uhlíř** (* 14. september 1945, Praha) je skladateľ populárnej a filmovej hudby, herec, spevák, komik, klavirista.

## Životopis
Najskôr bol členom skupiny Faraon, neskôr bol zamestnaný ako skladateľ v Československom rozhlase, kde sa zoznámil so Zdeňkom Svěrákom. Vystupoval aj v pravidelnom televíznom programe *[[Hitšaráda]]*, ktorý úspešne moderoval spoločne s hudobným textárom a komikom Karlom Šípom, na tento program potom priamo nadviazala zábavná show *[[Galašaráda]]*. Zložil hudbu napríklad k filmom Ať žijí duchové!, Vrchní, prchni!, S čerty nejsou žerty. So Zdeňkom Svěrákom už roky spolupracuje na hudobnej tvorbe pre deti.

## Dielo

### Hudba k filmom
* *Jak básníci čekají na zázrak* (2016)
* *Tři bratři* (2014)
* *Láska rohatá* (TV film, 2009)
* *Fišpánská jablíčka* (TV film, 2008)
* *Kouzelná tetička Valentýna* (TV film, 2008)
* *Vratné lahve* (2006)
* *Honzík a Samuel aneb kudy vede cesta na sever* (seriál, 2005)
* *Jak básníci neztrácejí naději* (2003)
* *Švestka* (divadelní záznam, 2002)
* *Elixír a Halíbela* (TV film, 2001)
* *Lijavec* (divadelní záznam, 1997)
* *Hospoda* (seriál, 1996)
* *Lotrando a Zubejda* (1996)
* *Když se slunci nedaří* (seriál, 1995)
* *Medvědi nic nevědí* (seriál, 1994)
* *Potkal jsem ho v ZOO* (1994)
* *Čarodějky z předměstí* (1990)
* *O zapomnětlivém černokněžníkovi* (1990)
* *Tvrdý chleba* (TV film, 1990)
* *Pane králi, jdeme z dáli* (TV film, 1989)
* *Sáňkování není povoleno* (TV film, 1989)
* *Utopím si ho sám* (TV film, 1989)
* *Kam doskáče ranní ptáče* (1987)
* *Bloudění orientačního běžce* (1986)
* *O štěstí a kráse* (TV film, 1986)
* *Rohy* (1986)
* *Štěstí má jméno Jonáš* (TV film, 1986)
* *O chytrém Honzovi aneb Jak se Honza stal králem* (TV film, 1985)
* *Cizí holka* (TV film, 1984)
* *Koloběžka první* (TV film, 1984)
* *Lupa je tlustý sklo* (TV film, 1984)
* *S čerty nejsou žerty* (1984)
* *Tři veteráni* (1983)
* *Motiv* (TV film, 1982)
* *Princové jsou na draka* (TV film, 1980)
* *Trhák* (1980)
* *Vrchní, prchni* (1980)
* *Ať žijí duchové!* (1977)

### Televízne programy (výber)
* *[[Hitšaráda]]* (Československá televize, 1978–1986 => *[[Galašaráda]]*, (spolu s&nbsp;Karlem Šípem)
* *Paškál* (TV Nova)
* *[[Hodina zpěvu]]* (spolu s&nbsp;Zdeňkem Svěrákem)
* *Klip klap* (spolu s&nbsp;Karlem Šípem)

### Knihy  (výber)
* Zdeněk Svěrák, Jaroslav Uhlíř: *Zpívání*, Klub čtenářů, 2009, ISBN 9788025306604,
* *Není nutno...*
* *Zpěvník*
* *Když se zamiluje kůň...*
* *Mám v hlavě myš Lenku*
* *Když je pěkné počasí*
* *Písničky o zvířatech*
* *Jaké je to v Čudu*

## Iné projekty

## Externé odkazy
* Oficiálne stránky 
* Jaroslav Uhlíř-sweb.cz/cinemania/uhlir.htm 
* Rozhovor – impuls.cz
* Piesňová tvorba 

## Zdroj

Kategória:Českí skladatelia filmovej hudby
Kategória:Českí skladatelia modernej hudby
Kategória:Českí televízni moderátori
Kategória:Českí popoví speváci
Kategória:Českí popoví klaviristi
Kategória:Osobnosti z Prahy
Jiřina Bohdalová

Mgr. **Jiřina Bohdalová** (* 3. máj 1931, Praha) je česká herečka.

Vyštudovala DAMU a začínala po boku Jana Wericha v Divadle ABC a potom v *Městských divadlech pražských*. Od roku 1967 do roku 2004 bola členkou Divadla na Vinohradech. V roku 1985 bola menovaná za zaslúžilú umelkyňu. Často spolupracuje s televíziou, spolu s Vladimírom Dvořákom uvádzala *Televarieté* a účinkovala v humoristických scénkach. Medzi jej najznámejšie filmy patria napr. *[[Ucho (film)|Ucho]]*, *[[Dáma na kolejích]]*, *[[Ženu ani květinou neuhodiš]]*, *[[Bílá paní (film)|Bílá paní]]*, *[[Světáci]]* a iné. Tiež účinkovala v seriáloch, napr. *Muž na radnici*. Je obľúbenou rozprávačkou detských rozprávok a večerníčkov. V ankete TýTý býva pravidelne oceňovaná ako najobľúbenejšia herečka.

## Rodina
Dcéra Simona Stašová je tiež známa herečka.

## Externé odkazy
* 
* 

## Zdroj

Kategória:České divadelné herečky
Kategória:České filmové herečky
Kategória:České televízne herečky
Kategória:Držitelia Českého leva
Kategória:Držitelia Týtý
Kategória:Držitelia Ceny Thálie
Kategória:Absolventi Akadémie múzických umení v Prahe
Kategória:Osobnosti z Prahy
Kategória:Nositelia Medaily Za zásluhy (Česko)
Kategória:Nositelia vyznamenania Za vynikajúcu prácu
Na pasekách

**Na pasekách** je ulica v Bratislave, v mestskej časti Rača. Nachádza sa v miestnej časti Východné. Je rovnobežná so Šúrskou ulicou, kolmá na Východná ulicu.

Na ulici sa nachádza detské ihrisko, trojica 9-poschodových panelových domov, ktoré boli kolaudované v roku 1982 a pôvodne ich obývali zamestnanci železníc. Oproti sa nachádzajú rodinné domy, ktoré boli čiastočne súčasťou pôvodnej zástavby. V okolí ulice sa nachádza poľnohospodárska pôda.  

## Referencie

## Iné projekty

## Externé odkazy
* Na pasekách na mape Bratislavy

Kategória:Ulice v Rači
Hradný jobagión

**Hradní jobagióni** alebo **hradní rytieri** (lat. *jobagiones castri*) bola v 13. storočí v Uhorsku najpočetnejšia skupina jobagiónov. Títo jobagióni tvorili vojenské posádky kráľovských hradov. Ich majetky sa nachádzali spravidla v okolí hradov na kráľovskej pôde. Medzi hradnými jobagiónmi mali významnejšie postavenie jobagióni, ktorí vykonávali strážnu a vojenskú službu, než jobagióni, ktorí zabezpečovali technické, zásobovacie a pomocné práce pre hrad.

Kategória:Dejiny Slovenska
Kategória:Dejiny Uhorska
Voľby do orgánov samosprávnych krajov na Slovensku v roku 2001

Predseda NR SR svojím rozhodnutím č. 320/2001 Z.z. zo dňa 17. augusta 2001 vyhlásil **voľby do zastupiteľstiev samosprávnych krajov a voľby predsedov samosprávnych krajov** v roku. Deň volieb bol určený na 1. decembra 2001. Druhé kola sa v prípade volieb županov siedmich krajov (výnimkou bol Bratislavský kraj) konali následne 15. decembra 2001. Účasť v prvom kole dosiahla 26% oprávnených voličov a v druhom kole 22,6% oprávnených voličov. Toto boli prvé voľby do VÚC v historií nezavíslého Slovenska od r. 1993.

## Výsledky
### Bratislavský kraj
#### Voľba predsedu

*

#### Zastupiteľstvo

## Externé odkazy
* oficiálne výsledky volieb na stránke Štatistického úradu SR 

2001
Kategória:2001 na Slovensku
Kategória:Voľby 2001
Javory (skupina)

Skupina **Javory** je hudobné zoskupenie súrodencov Hany a Petra Ulrychových založené v roku 1974.

## Súčasné personálne zloženie
* Petr Ulrych – gitara, spev
* Hana Ulrychová – spev
* Dalibor Štrunc – cimbal, spev
* Kateřina Štruncová – husle, spev, zobcová flauta
* Petr Surý – kontrabas, spev

## Diskografia
Gramofonové albumy

* 1970 *13 HP* (Supraphon, LP)
* 1972 *Hej dámy, děti a páni* (Panton, LP)
* 1974 *Nikola šuhaj loupežník* (Panton, LP)
* 1975 *Meč a přeslice* -, Panton, LP)
* 1978 *Ententýny* (Panton, LP)
* 1982 *Zpívání* (Panton, LP) (Javory)
* 1983 *Zpívání při vínečku* (Panton, LP) (Javory)
* 1985 *Bylinky* (Panton, LP)
* 1987 *Příběh* (Panton, LP)
* 1988 *Tichý hlas* (Panton, LP)

CD albumy

* 1993 *Bílá místa* (Venkow records, CD)
* 1994 *To nejlepší s Javory* (Venkow records, CD) (Javory)
* 1998 *Best Of – ze starých LP* (Venkow/Polygram, CD)
* 1998 *Pokoj lidem dobré vůle* (Venkow records, CD) (live záznam vianočného koncertu)
* 1999 *Seď a tiše poslouchej* (Bonton Music,
* 1999 *Malé zrnko písku* (Venkow records, CD)
* 2002 *Koločava* (Venkow Records, CD)
* 2004 *Příběh/Ententýny* (Brothers Record, CD) (reedícia starších albumov z 1979 a 1987 – 2CD)
* 2005 *Písně* (Supraphon, CD) (to najlepšie z rokov 19641997)
* 2006 *Stromy, voda, tráva* (Universal Music, CD)
* 2007 *Zpívaní/Zpívaní pri vínečku* (Supraphon, CD)
* 2009 *Javory Beat*

## Kompilácie
* 2002 *Hvězdy nad Bromem* – FR centrum  FR 0046-2 EAN 8594046 745299 – Orchester Gustava Broma – 17. Dívka mých snů – Petr Ulrych a Javory

## Externé odkazy
* Oficiálne stránky - www.javory.cz
* Popis s históriou skupiny 

## Zdroj

Kategória:České folkové hudobné skupiny
Kategória:Hudobné skupiny z Brna
Kategória:Hudobné skupiny z 1974
Pacifik (skupina)

Country, trampská a folková hudobná skupina **Pacifik** vznikla v roku 1971. Skupinu založilo niekoľko hudobníkov z bývalých hudobných skupín Drnkači a Mantrap. Od tejto doby Pacifik patrí ku stáliciam českej folkovej a country scény, na ktorej úspešne pôsobí dodnes. Jeden z otcov zakladateľov, kapelník Tony Linhart patrí medzi najvýraznejších českých autorov a osobností tohto žánru. Skupinu založil spolu s manželmi Helenou a Václavem Maršálkovými, k nim sa potom pridal Jiří Cipro a speváčka Hana Veselá-Sýkorová. Neskôr sa pridal aj sólový gitarista Miloš Tůma. Vznikla tak „zahajovacia“ zostava kapely.

## Dnešné personálne zloženie

*Helena Maršálková - spev
*Marcela Voborská - spev
*Honza Frühwirt - gitara, spev

## Členovia, ktorý odišli

*kapelník, gitarista a spevák Tony Linhart - zomrel 8. januára 2021
*gitarista Josef Blažejovský - zomrel ako riadny člen kapely dňa 22. decembra 2004

## Bývalí členovia

*Věra Čiháková
*Jiří Cipro
*Hana Sýkorová
*Miloš Tůma - zomrel v roku 2006
*František Nedvěd mladší
*Otakar Janovský
*Bedřich Śvácha
*Vladimír Vodvářka
*Petr Šplíchal
*Miloš Tůma
*Jiří Jeřábek
*Václav Maršálek

## Diskografia
### Gramofonové platne

* LP *Velrybářská výprava* - Supraphon 1982
* LP *Stopy sešlapanejch bot* - Multisonic 1991

### CD

* *Stopy sešlapanejch bot* - Multisonic 1991
* *Velká vlaková loupež* - Presston 1993
* *Džínové lásky Heleny Maršálkové* - Presston 1994
* *Tulácký blues Tonyho Linharta* - Multisonic 1994 (hostia: Věra Martinová, Jitka Vrbová, Milena Soukupová, Věra Čiháková, Míla Solařová, Bohuslav Navrátil, Štěpán Rak, Pavel Soukup, Miloš Tůma)
* *Ztracený tratě Marcely Voborské* - Presston 1995
* *Když přijdou chvíle* - ABS 1995
* *Tulácký amulet* - Venkow records 1996
* *Oheň, voda, vítr*  - Venkow records 1997
* *Ranec plnej písní* - Venkow records 1998
* *Velrybářská výprava* (reedice) - Bonton 1998
* *Pacifik - master série* - Venkow records 1998
* *Půlnoc na řasách* - Venkow records 2000
* *Pacifik 30 let* (2 CD) - Venkow records 2001
* *Pacifik 20 Nej* - Multisonic 2002
* *Pacifik Vyznání* - Venkow records/Universal 2003
* *Pacifik story* - Universal music 2004
* *Pacifik Kristova léta*  (2 CD) - Brothersk records 2004

### Externé odkazy
* http://www.skupinapacifik.cz/  - oficiálny web skupiny Pacifik

## Zdroj

Kategória:České folkové hudobné skupiny
Tralee Bay

thumb|right|300px|Tralee Bay v roku 2004: Pohľad smerom k vrchu Mount Brandon
**Tralee Bay** je záliv v severovýchodnej časti Atlantického oceánu, na juhozápadnom pobreží Írska. Zo severu, východu a juhozápadu ho obklopuje pevnina grófstva Kerry, na severozápade (v línii mys Kerry Head - súostrovie Magharee Islands) je otvorený. 

Severovýchodná časť sa nazýva Ballyheige Bay, juhovýchodná časť zálivu medzi obcou Fenit a polostrovom Derrymore Island sa zužuje a hlboko zarezáva do pevniny. Jediným veľkým ostrovom v zálive je Fenit Island, ktorý spolu s malým polostrovom východne od neho obkolesuje zátoku Barrow Harbour.

Na pobreží zálivu leží niekoľko obcí: Ballyheige, Blennerville, Camp, Castlegregory, Derrymore, Fenit, Spa. Mesto Tralee, ktoré dáva zálivu názov, leží cca 3 km vo vnútrozemí.

Kategória:Zálivy v Írsku
Kategória:Zálivy Atlantického oceánu
Sempronius Asellio

**Publius Sempronius Asellio** (?-91? pred Kr.) bol rímsky historik, prvý predstaviteľ analytickej školy.

Asellio pochádzal s veľkou pravdepodobnosťou z plebejského rodu Semproniovcov (*gens Sempronia*). Zúčastnil sa obliehania Numantie (134 pred Kr.) ako vojenský tribún pod velením Scipiona Aemiliana. Podobne ako dramatik Terentius alebo satirik Lucilius, bol Asellio členom Scipionovského krúžku.

Sempronius Asellio sa odklonil od analistickej tradície, ktorá prevládala do tej doby v rímskej historiografii. Na rozdiel od analistov, ktorí si vystačili s chronologickým zaznamenávaním historických faktov od najstarších čias, Asellio sa rozhodol venovať len tým udalostiam, ktoré sám zažil a hlavne „ukázať to, z čieho popudu a z akého dôvodu k nim došlo“ (*quo consilio quaque ratione gesta essent demonstrare*). Jeho vzorom bol grécky historik Polybius.

Dielo Sempronia Asellia, označované jednoducho ako *Rerum gestarum libri* (Dejiny) malo najmenej 14 kníh. Údajne nadviazal na Polybia, ktorého práca končila rokom 146 pred Kr. Máme dochovaný zlomok pojednávajúci o roku 137 pred Kr. a zlomok z poslednej knihy viažuci sa k roku 91 pred Kr.

## Referencie


## Literatúra
* 

Kategória:Historici starovekého Ríma
Dingle Bay

thumb|Poloha zálivu Dingle Bay v rámci Írska
**Dingle Bay** (ír. *Bá an Daingin*) je záliv v severovýchodnej časti Atlantického oceánu, na juhozápadnom pobreží Írska. Záliv má tvar rovnoramenného trojuholníka, ktorého ťažnica prebieha v dĺžke približne  v smere VSV – ZJZ. Z troch strán ho obklopuje pevnina grófstva Kerry, na severe polostrov Dingle, kým na juhu polostrov Iveragh. Rozširuje sa od východu smerom na západ, v hlave meria na šírku cca , v ústí cca .

Najvýchodnejšia časť zálivu nesie názov Castlemaine Harbour a od zvyšku zálivu je oddelená tromi polostrovmi (sú zakončené mysmi Cromane Point, Inch Point a Rossbehy Point. V severnej časti zálivu sa do pevniny vrezávajú dve malé zátoky – Dingle Harbour a Ventry Harbour.

Priamo v zálive neležia žiadne väčšie ostrovy, v ústí ležia ostrovy Valencia (na juhozápade) a Great Blasket Island, Inishnabro a Inishvickillane (na severozápade). Z riek ústiacich do zálivu sú najvýznamnejšie Caragh, Laune a Maine.

Na pobreží Dingle Bay leží mestečko Dingle a niekoľko obcí: Cromane, Inch, Ventry a iné.

Kategória:Zálivy v Írsku
Kategória:Zálivy Atlantického oceánu
Penovec

**Penovec** môže byť:
* v geológii:
** odroda široko poňatého travertínu, ktorá vzniká vyzrážaním z krasových vôd na povrchu, pozri penovec (travertín)
** staršie: pemza 
* slovenský názov hubieho rodu *Spongipellis* (a prípadne aj druhov, ktoré do neho v minulosti patrili, ale boli preradené do iných rodov, napríklad do rodov *Sarcodontia*, *Somion* a *Irpiciporus*), pozri penovec (rod)
Teplý potok (prítok Revúcej)

**Teplý potok** je potok na dolnom Liptove, v okrese Ružomberok. Tečie vo Veľkej Fatre a je tokom IV. rádu. 

Pramení v severovýchodnom úbočí Rakytova (), potom preteká Teplou dolinou a v nadmorskej výške približne  sa vlieva do Revúcej.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Ružomberok
Vedecký kongres

**Vedecký kongres** je podujatie osobitého, najčastejšie medzinárodného významu, zamerané na výmenu výsledkov ľudského poznania z vedných oblastí. 

Účastníkmi sú zvyčajne významné osobnosti, počet účastníkov presahuje 300. Prevažne ide o cudzie osoby. Rokovania sa uskutočňujú v pléne, prípadne v sekciách (blokoch, skupinách). Výsledky rokovania majú vedecký význam. 

Podobný pojem je zjazd; ten sa používa hlavne na označenie stretnutí členov alebo delegátov politických strán, spoločenských organizácií a pod.

Kategória:Veda
Servient

**Servient** môže byť v histórii:
*všeobecne: slúžiaci, služobník
*v Uhorsku:
**v 11. – 13. storočí: kráľovský servient
**v 14. – 18. storočí: sluha, najmä panský ráb
**v 14. stor. aj: familiár
Konferencia (veľká schôdza)

**Konferencia** (z  od *conferre* – znášať dohromady, zlučovať) je väčšia poradná schôdzka, porada zástupcov vedeckých, stavovských, politických a podobných organizácií zvolaná na prerokovanie určitých otázok, alebo výchovné podujatie so širokou účasťou teoretických, riadiacich a praktických pracovníkov, ktoré sa zameriava na vyjadrenie stanovísk k rozličným aspektom odbornej problematiky.

Konferencia môže byť usporadúvaná pravidelne alebo podľa potreby. Medzi najznámejšie pravidelne organizované medzinárodné konferencie patrí TED (*Technology, Entertainment, Design*).

## Typológia
Konferencie možno rozdeliť podľa účasti na:
* konferencie s medzinárodnou účasťou
* konferencie s celoštátnou (domácou) účasťou

Podľa účelu sa rozlišuje napr.:
* tlačová konferencia
* vedecká konferencia – stretnutie vedcov z istého odboru za účelom prezentovania aktuálnych výsledkov svojho výskumu, diskusiu a výmenu informácií, pričom odprezentované príspevky sú následne publikované v zborníku z konferencie
** študentská vedecká konferencia – modelová vedecká konferencia pre študentov
** sympózium
* politická konferencia – konferencia politických predstaviteľov o určitej téme, napr. o ekonomických reformách
** samit
* konferencia o ľudských právach a pod.

## Referencie
Sympózium

::*Sympózium znamená aj hostinu s duchaplným rozhovorom.*

**Sympózium** je vedecká konferencia užšieho špeciálneho odboru spojená s vedeckou diskusiou o danej problematike s domácou, prípadne zahraničnou účasťou. Počas rokovania sa prezentuje niekoľko kratších referátov k príslušným témam alebo niekoľko referátov k jednej téme, ale z rôznych uhlov pohľadu. Počet účastníkov zvyčajne nepresahuje 300.

Kategória:Veda
Konferencia

**Konferencia** môže byť:
* väčšia poradná schôdza, pozri konferencia (veľká schôdza)
* inštitúcia vzniknutá z takejto schôdze alebo pravidelne zasadajúca inštitúcia
* v školstve: klasifikačná porada učiteľského zboru, pozri klasifikačná porada
* v informatike: skrátene elektronická konferencia
* skrátene lodná konferencia
* v USA a Anglicku: geografické zoskupenie športových tímov, pozri konferencia (šport)
* odroda hrušky, pozri Konferencia (hruška)

## Pozri aj
* tlačová konferencia
Seminár

**Seminár** môže byť:
*forma praktickej výučby na vysokej škole, pozri seminár (vysoká škola)
*forma kolektívneho odborného štúdia s aktívnym vystupovaním účastníkov, pozri seminár (kurz)
*oddelenie na vysokoškolskej fakulte alebo vysokoškolskom odbore, najmä na filozofickej fakulte
*internátny ústav pri bohosloveckej fakulte, pozri seminár (internát)
*katolícky ústav na výchovu kňazov, pozri seminár (katolíci)
*v histórii: skrátene generálny seminár
Zlatá bula

**Zlatá bula** môže byť:
*v diplomatike: stredoveká listina zvyčajne so zlatou pečaťou, napr. Zlatá bula Ondreja II., Zlatá bula bratislavská (1464), Zlatá bula sicílska, Zlatá bula Karola IV.
*v sfragistike: pečať vyrobená zo zlata alebo len pozlátená (a zvyčajne vyrobená zo striebra), pozri zlatá bula (sfragistika)
Seminár (kurz)

**Seminár** je druh kolektívneho odborného štúdia, ktorej podstatou je spojenie prednášky či série prednášok s diskusiou a pripomienkami poslucháčov. Ide o užšie intenzívne pracovné rokovanie za účasti do 50 účastníkov, zamerané na podrobnejšie oboznámenie sa s aktuálnymi úlohami a problémami, ktoré sú predmetom praktickej alebo teoretickej činnosti prítomných osôb, s následnou diskusiou o nich. Organizovanie seminárov, v kombinácii so spoločensko-zábavnými podujatiami, je často súčasťou programov incentívnych zájazdov a pobytov.

Pojem seminár sa často spája s pojmami školenie alebo kurz. Ide o aktivity spojené so vzdelávaním, sústredené na špecifický predmet vzdelávania, pričom účastníci počúvajú prednášajúceho. Sústreďujú sa na špecifický predmet vzdelávania. Účastníci nemajú len pasívnu úlohu, pretože diskusia je významnou súčasťou týchto podujatí. S ohľadom na použitie diskusných metód ide o panelovú diskusiu, diskusiu za okrúhlym stolom, kolokvium, skupinovú diskusiu a skupinové interview.

Kategória:Pedagogika
Lucius Cassius Hemina

**Lucius Cassius Hemina** bol rímsky analista pôsobiacich v dobe bratov Gracchovcov. Patril k staršej generácii tzv. rímskej analistickej školy. Jeho dielo *Annales* (Anály) pozostávalo zo štyroch kníh a venovalo sa udalostiam od počiatku rímskeho štátu do roku 146 pred Kr.

## Literatúra
* 
* 

Kategória:Historici starovekého Ríma
Dorze (etnikum)

náhľad|Dorze
**Dorze** je etnikum, asi 28 000 ľudí, v okolí miest Chencha a Arba Minch v južnej Etiópii, mnohí sa presťahovali do Addis Abeby. Mnohí Dorze sa živia tkáčstvom.

## Iné projekty

## Externé dkazy
*Ethnologue.com

Kategória:Etiópia
Kategória:Africké etniká, národy a národnosti